Nežiadúce účinku lieku Betaloc ZOK
Dobrý deň užívam betaloc 25 kôli pulzom avšak mám z neho závraty bolesti hlavy a únavu...skúšala som znížiť dávku chcem sa spýtať mám liek užívať aj keď mám nižšii tlak? Lebo mám nižši tlak a pulz 90 95 a tym pádom sa mi ťažšie dýcha ďakujem
Dobrý deň,
ďakujeme Vám za otázku.
Bolesti hlavy a únava alebo problémy s dýchaním patria medzi časté až veľmi časté nežiadúce účinky liečby liekom Betaloc. V prípade výskytu nežiadúceho účinku lieku je potrebné sa obrátiť na predpisujúceho lekára a informovať o danej skutočnosti. O potrebe nutnosti užívania lieku rozhoduje lekár na základe klinických výsledkov pacienta. Samovoľné vysádzanie lieku Betaloc Zok neodporúčam vzhľadom k výskytu nežiadúcich účinkov, preto k nemu nesmie dôjsť. Ak je potrebné liečbu ukončiť, musí sa to uskutočňovať podľa možnosti postupne v priebehu minimálne dvoch týždňov. Dávka sa redukuje vždy na polovicu až po posledný krok, keď sa dávka zníži na 12,5 mg, t.j. polovicu 25 mg tablety. Konečná dávka sa má pred úplným vysadením podávať počas minimálne štyroch dní. Ak sa objavia príznaky z vysadzovania lieku, odporúča sa liek vysadzovať pomalšie. Náhle vysadenie lieku môže zhoršiť chronické zlyhávanie srdca a zvýšiť riziko infarktu myokardu a náhlej smrti.
Prajem Vám všetko dobré.
S pozdravom
PharmDr. Lenka Čorbová.